L’essència dels Beatles arriba a Burjassot per a tancar Burjajove 2023
2025-07-24

El dimecres 4 de gener, vespra de l’arribada dels Reis Mags a Burjassot, tindrà lloc un espectacle musical amb el qual es tancarà l’edició 2023 de Burjajove. Durant tres dies, aquest projecte municipal ofereix a menuts i joves jocs, manualitats, un torneig d’escacs…i, com a tancament a aquesta intensa activitat, la música serà la protagonista.

Ho serà de la mà de Tin Robots Play que oferirà l’espectacle musical ‘Beatles for kids’, a partir de les 18.00 hores, a la Casa de Cultura. La música és la protagonista d’aquest espectacle en el qual es donarà a conéixer, d’una manera diferent i adaptada a l’edat de tots els presents, la història i els temes més emblemàtics d’un dels grups musicals més importants del panorama musical internacional, Els Beatles.

‘Beatles for Kids’ és un concert dirigit al públic familiar perquè grans i menuts puguen ballar i cantar els grans temes del mític quartet de Liverpool.